MATERSKÁ ŠKOLA - ÓVODA RUŽOVÝ HÁJ 1359/19 , 929 01 DUNAJSKÁ STREDA
                               Zápisnica z ustanovujúceho zasadnutia rady školy

Dátum konania: 28. 05. 2026
Miesto konania: Materská škola Ružový háj
Čas konania: 14:30 – 16:00
Prítomní členovia rady školy
Prítomní členovia rady školy: 3 z celkového počtu 5 členov podľa prezenčnej listiny.
Hostia:
· riaditeľka materskej školy, Andrea Váradyová 
· hosť: Csilla Nagy Nyilfa 
Prezenčná listina tvorí prílohu tejto zápisnice.
Riaditeľka materskej školy konštatovala, že rada školy je uznášaniaschopná, keďže sú prítomní 3 členovia z celkového počtu 5 členov.
Program zasadnutia
1. Otvorenie zasadnutia rady školy 
2. Voľba predsedu a podpredsedu rady školy 
3. Prerokovanie Školského poriadku 
4. Prerokovanie Školského vzdelávacieho programu „Ruža“ 
5. Prerokovanie Štatútu rady školy 
6. Diskusia 
7. Záver 
Program zasadnutia bol schválený jednomyseľne.

1. Otvorenie zasadnutia
Zasadnutie rady školy otvorila riaditeľka materskej školy. Prítomných oboznámila s programom zasadnutia. Do zvolenia predsedu rady školy viedla zasadnutie riaditeľka materskej školy.

2. Voľba predsedu a podpredsedu rady školy
Pre účely voľby bola zvolená sčítacia komisia v zložení:
· Andrea Váradyová 
· Csilla Nagy Nyilfa 
Voľba predsedu a podpredsedu rady školy prebehla tajným hlasovaním prostredníctvom hlasovacích lístkov. Sčítacia komisia zabezpečila distribúciu hlasovacích lístkov, ich zber a vyhodnotenie.
Výsledky hlasovania:
Voľba predsedu rady školy
· Anita Dubová – 2 hlasy 
· Mgr. Andrea Uherová – 1 hlas 
Za predsedníčku rady školy bola zvolená Anita Dubová.
Voľba podpredsedu rady školy
· Mgr. Andrea Uherová – 2 hlasy 
· Márta Karácsony – 1 hlas 
Za podpredsedníčku rady školy bola zvolená Mgr. Andrea Uherová.
Voľba prebehla v súlade so Štatútom rady školy a bola platná.

3. Prerokovanie Školského poriadku
Rada školy prerokovala Školský poriadok Materskej školy Ružový háj. Členovia rady školy boli oboznámení s jeho obsahom. Rada školy vzala školský poriadok na vedomie.

4. Prerokovanie Školského vzdelávacieho programu „Ruža“
Rada školy prerokovala Školský vzdelávací program „Ruža“. Program bol posúdený z hľadiska súladu s cieľmi a požiadavkami predprimárneho vzdelávania. Rada školy vzala program na vedomie a odporučila jeho realizáciu.

5. Prerokovanie Štatútu rady školy

Rada školy prerokovala návrh Štatútu rady školy. Členovia sa oboznámili s jeho obsahom, prerokovali jednotlivé ustanovenia a jednomyseľne schválili Štatút rady školy.
6. Diskusia
V diskusii neboli vznesené zásadné pripomienky. Prítomní si vymenili informácie týkajúce sa organizácie a činnosti rady školy v nasledujúcom období.

7. Záver

Novozvolená predsedníčka rady školy Anita Dubová poďakovala členom za prejavenú dôveru a za účasť na zasadnutí. Následne zasadnutie ukončila.
Uznesenie 
Rada školy na svojom ustanovujúcom zasadnutí:
· volí Anitu Dubovú za predsedníčku rady školy, 
· volí Mgr. Andreu Uherovú za podpredsedníčku rady školy, 
· berie na vedomie Školský poriadok Materskej školy Ružový háj, 
· berie na vedomie Školský vzdelávací program „Ruža“, 
· schvaľuje Štatút rady školy. 
Uznesenie bolo prijaté jednomyseľne prítomnými členmi rady školy.

V Dunajskej Strede dňa 28. 05. 2026
Zapísala: ........................................................
Overila: ........................................................
Overila: ........................................................

Predsedníčka rady školy:
Anita Dubová ........................................................


